નવી દિલ્હીઃ એવું ભારતીય ક્રિકેટમાં જ શા માટે બને છે કે દિગ્ગજ ખેલાડી યોગ્ય સમયે નિવૃત્તિનો નિર્ણય નથી લઈ શકતા? શાનદાર સફળતા હાંસલ કરવા છતાં એવું તે કયું કારણ છે કે દોઢ દાયકામાં ભારત તરફથી સફળતા હાંસલ કરનારા ચાર ખેલાડી હજુ પણ પોતાની આંતરરાષ્ટ્રીય કરિયરને લઈને અસમંજસની પરિસ્થિતિમાંથી પસાર થઈ રહ્યા છે. વીરેન્દ્ર સેહવાગ, યુવરાજસિંહ, ઝહીર ખાન અને હરભજનસિંહ આ એ ચોકડી છે, જે નવી સદીમાં સૌરવ ગાંગુલીથી લઈને મહેન્દ્રસિંહ ધોની સુધીનાને મહાન કેપ્ટન બનાવવામાં બહુ જ મહત્ત્વપૂર્ણ ભૂમિકા નિભાવી છે. આ ચારેય ખેલાડીઓએ લગભગ એકસાથે જ પોતાની કરિયરની શરૂઆત કરી હતી અને પાછલા દોઢ દાયકામાં એ બુલંદીને સ્પર્શ્યા, જે અંગે સામાન્ય ખેલાડી કલ્પના પણ કરી શકે નહીં. એક તરફ જ્યાં આ ચારેય ખેલાડીઓ કે પછી તેમનાથી જુનિયર કહેવાતા ખેલાડી અલગ અલગ કારણોસર આંતરરાષ્ટ્રીય ક્રિકેટને અલવિદા કહી ચૂક્યા છે ત્યારે આ ચારેય ફૂટેલી તોપ પસંદગીકારોના નજરઅંદાજ કરવા છતાં આંતરરાષ્ટ્રીય ક્રિકેટમાં પાછા ફરવાની અપેક્ષા રાખીને બેઠા છે.નામઃ વીરેન્દ્ર સેહવાગઉંમરઃ ૩૬ વર્ષ